Suomen Kansanmusiikkiliitto » KAMU’12
Oriveden kansanmusiikki- ja kansantanssikurssit 27.-30.12.2012
KAMU’13 lasten ja nuorten kansanmusiikkileiri
Kiertueyhtyeet kevät 2012
Kiertueyhtyeet Syksy 2011
Kiertuehaku 2013 kevät
Samuelin Poloneesi 8.-10.3.2013 Hamina
Samuelin Poloneesi Esiintyjäinfo 2013
Saaristopelimanniprojekti 2013
Saaristopelimannikonsertit 2013
Saaristopelimanniprojekti 2012
Saaristopelimannikonsertit 2012
Fantasiakanteleen rakennuskilpailu 2012
Fantasiakanteleen rakennuskilpailun osanottajat
NORD – Pohjoismainen pelimannimestaruuskilpailu
KAMU’12
Jokakesäinen Suomen Kansanmusiikkiliiton järjestämä KAMU-leiri pidetään 10.-14.6.2012 Päivölän virkistyskodissa. Leiripaikka sijaitsee Nummelassa, Helsingin keskustasta länteen n. 45 km. Luvassa on jälleen soittoa, laulua, uintia sekä mukavaa yhdessäoloa! Kurssipaikka on järven rannalla, joten uimaan pääsee jos mieli tekee vaikka joka päivä. Rannassa on oma sauna. Majoitus on 2-4 hengen huoneissa.
Leiri on tarkoitettu 8-17 -vuotiaille kansanmusiikin harrastajille tai kansanmusiikista kiinnostuneille. Leiriläisellä tulee olla perusvalmiudet omassa pääsoittimessaan. Soittimina voi olla viulu, alttoviulu, avainviulu, kanteleet, puhaltimet (klarinetti, poikkihuilu, sarvi ym.), yksi-, kaksi- tai viisirivinen haitari, kitara, mandoliini sekä kosketinsoittimet (harmoni, piano). Leirillä tarjoamme myös mahdollisuuden tutustua uusiin soittimiin mahdollisuuksien mukaan. Oletko koskaan puhaltanut pitkähuilua? Kokeillut jouhikkoa, viisikielistä kannelta tai kaksirivistä haitaria? Jos haluat tutustua leirillä esimerkiksi pitkähuiluun, voi sen ostaa edulliseen hintaan ennen leiriä. Lisätietoja Suomen Kansanmusiikkiliitosta.
Leirillä opetetaan kansanmusiikkia eri muodoissaan. Opetusmuotoina ovat yhteissoitto, yhtyesoitto sekä pienryhmä- tai yksityisopetus. Leiri päättyy loppukonserttiin torstaina 14.6.
Leirin opettajina ovat kansanmusiikin ammattilaiset: Leena Joutsenlahti (puhaltimet), Anna Kattainen (kanteleet), Jari Komulainen (haitarit, kosketinsoittimet), Emilia Lajunen (viulu, avainviulu, jouhikko) ja Jarmo Romppanen (mandoliini, kitara).
Yhtyekurssille voi ilmoittautua kokonaiset yhtyeet, jotka tuntevat tarvetta saada uusia ideoita ja vaikutteita omaan musisointiinsa ja samalla kehittää myös omaa henkilökohtaista soittotaitoaan. Yhtyeelle valitaan oma opettaja yhtyeen tarpeita kuunnellen.
Kurssin hinta on 275 euroa Suomen Kansanmusiikkiliiton jäsenille ja 295 euroa muille. Maksu sisältää opetuksen, opetusmateriaalin, täysihoidon, vakuutuksen. Yhtyekurssin hinta riippuu yhtyeen koosta, kysy hinta.
Tarjoamme myös mahdollisuuden ottaa huoltaja mukaan leirille – äiti, isä tai vaikka mummo tai pappa ovat lämpimästi tervetulleita pienten leiriläisten tueksi! Huoltajat maksavat täysihoidosta 180 euroa koko leiriajalta.
Leirin järjestävät Suomen Kansanmusiikkiliitto, Kanteleliitto ja Opintokeskus Kansalaisfoorumi.
Ilmoittaudu 10.5.2012 mennessä ilmoittautumislomakkeella.
tai sähköpostilla: toimisto(ät)kansanmusiikkiliitto.fi.
Lisätiedot: Suomen Kansanmusiikkiliitto, puh. (09) 8731320